જયેશ રામાણી અને કિશોર રામાણી ઉઘરાણી મુદે થયેલી માથાકુટમાં જયેશ રામાણીને બળજબરીથી એસિડ પીવડાવી મોતને ઘાટ ઉતાર્યાની પોલીસમાં મૃતકના પિતા છગનભાઈએ જીયાણા ગામના કિશોર ચના રામાણી, જીતેન્દ્ર ચના રામાણી અને તેના પિતા ચના રામાણી વિરુઘ્ધ ફરિયાદ કુવાડવા પોલીસ મથકમાં નોંધાવતા પોલીસે બે પુત્રો અને પિતા સામે હત્યાનો ગુનો નોંઘ્યો છે. જયેશને બેભાન હાલતમાં હોસ્પિટલે સારવાર અર્થે ખસેડવામાં આવ્યો હતો જયાં સભાનઅવસ્થા દરમિયાન તેને કિશોર સહિતના લોકોએ બળજબરીથી એસિડ પીવડાવ્યા સુસાઈટ નોટ લખી હતી. જયેશ સારવાર દરમિયાન દમ તોડતા જયેશના પિતાએ કિશોરના પરિવારજનો પર હત્યાનો આક્ષેપ કર્યો હતો. પરંતુ કિશોર રામાણી પણ લોહી લુહાણ હાલતમાં સારવાર અર્થે હોસ્પિટલમાં દાખલ થયો હતો અને પોલીસને જણાવ્યું હતું કે, જયેશ રામાણી અને તેની સાથે અજાણ્યા શખ્સોએ છરી વડે હુમલો કરી પોતે મારા મકાનમાં એસિડ પી લઈ આપઘાત કર્યાનું જણાવ્યું હતું. પોલીસે જયેશના મૃતદેહને ફોરેન્સીક પી.એમ અર્થે મેડિકલ કોલેજમાં ખસેડી પી.આઈ એ.આર.મોડીયા સહિતના સ્ટાફે દુધનું દુધ અને પાણીનું પાણી કરવા તપાસનો ધમધમાટ શ કરેલ હતો. મૃતકના પરિવારજનો દ્વારા હત્યાનો ગુનો નોંધાયા બાદ મૃતદેહ ઉપાડવાની માંગ કરી હતી અને પરીવારજનો સહિત અગ્રણી હોસ્પિટલે દોડી ગયા હતા.